Source: http://docplayer.fi/3284938-04-2012-lakisaateisten-elakkeiden-verotus-suomessa-vuosina-2005-2010-elaketurvakeskus-janne-salonen-ja-juha-knuuti.html
Timestamp: 2017-12-15 03:06:16+00:00
Document Index: 14245566

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

04/2012. Lakisääteisten eläkkeiden verotus Suomessa vuosina Eläketurvakeskus. Janne Salonen ja Juha Knuuti - PDF
04/2012. Lakisääteisten eläkkeiden verotus Suomessa vuosina Eläketurvakeskus. Janne Salonen ja Juha Knuuti
Download "04/2012. Lakisääteisten eläkkeiden verotus Suomessa vuosina 2005 2010. Eläketurvakeskus. Janne Salonen ja Juha Knuuti"
1 04/2012 ELÄKETURVAKESKUKSEN KESKUSTELUALOITTEITA Lakisääteisten eläkkeiden verotus Suomessa vuosina Janne Salonen ja Juha Knuuti Eläketurvakeskus PENSIONSSKYDDSCENTRALEN
3 04/2012 ELÄKETURVAKESKUKSEN KESKUSTELUALOITTEITA Lakisääteisten eläkkeiden verotus Suomessa vuosina Janne Salonen ja Juha Knuuti Eläketurvakeskus PENSIONSSKYDDSCENTRALEN
5 SAATE Eläketurvakeskus julkaisee säännöllisesti katsausta kokonaiseläkkeen tasoon vaikuttavista tekijöistä, mukaan lukien eläkkeensaajan verotus. Sen perusteella saa ajantasaisen kuvan ennen kaikkea lakisääteisten eläkkeiden verotuksesta, mutta myös ansio- ja pääomatulojen verotusta käsitellään. Katsauksen rooli on vallitsevan lainsäädännön kuvaaminen, ja siinä kuvataan erilaisia tapauksia esimerkkien avulla. Myös Veronmaksajien keskusliitto julkaisee katsauksia tästä aiheesta. Esimerkkilaskelmien avulla ei kuitenkaan päästä tarkkaan tietoon siitä, mitä todellisten ihmisten verotuksessa on tapahtunut. Tässä katsauksessa lasketaan ensimmäistä kertaa eläkkeensaajien verotus todellisten henkilöiden tasolla. Tämän katsauksen laskelmat perustuvat Eläketurvakeskuksessa käytössä olevaan lakisääteisiä eläkkeitä saavia henkilöitä koskevaan rekisteriin. Henkilöiden palkka- ja ansiotulot on verotettu Eläketurvakeskuksessa rakennetulla verolaskentamallilla. Veromallin laajentaminen suurien havaintomäärien laskentaan on ollut uusi tätä työtä varten toteutettu ominaisuus esimerkkilaskentamalliin. Tässä katsauksessa raportoitavaa työtä ovat edesauttaneet useat henkilöt Eläketurvakeskuksessa, Kuntaliitossa ja Tilastokeskuksessa. Arvokkaita kommentteja ovat antaneet Hannu Uusitalo, Christina Lindell, Marjukka Hietaniemi ja Mikko Kautto. Vertailu muihin tietolähteisiin sekä laskelman ulkopuolelle jäävät tuloerät arvioitiin Tilastokeskuksen tulonjaon kokonaisaineistolla. Timo Matala Tilastokeskuksesta on toimittanut yksityiskohtaista tietoa eräistä eläkkeensaajia koskevista vähennyksistä. Rekisteriaineiston on muodostanut tutkimuskäyttöön soveltuvaksi Tuula Kyyrä. Veromallia suurten henkilömäärien ajoa varten ovat muokanneet Tapio Klaavo ja Antti Mielonen. Kari Lindstedt teki eläkkeensaajien verotusta koskevan tiedonhaun sekä kotimaasta että ulkomailta. Heidi Nyman teki karttakuvat. Merja Raunis on taittanut työn. Janne Salonen ja Juha Knuuti
7 ABSTRAKTI Tässä selvityksessä esitellään uusia laskelmia suomalaisten eläkkeensaajien verotuksesta vuosina Laskelmassa on mukana lähes 1,3 miljoonaa henkilöä, joista tarkastellaan lisäksi erikseen eri vuosina eläkkeelle siirtyneitä. Selvityksen henkilöt ovat samat kuin ETK:n raportissa 04/2011, jossa eläkkeensaajien bruttotuloilla mitattua toimeentuloa käsitellään kattavasti. Vaikka tämän laskelman tulokset perustuvat kattavaan henkilöjoukkoon, ei kyse ole tilastoluvuista. Laskelman tulot perustuvat lakisääteisiin eläkkeisiin, joita henkilö saa työ- tai kansaneläkkeenä. Lisäksi mukana on eläkettä kartuttava ansiotulo, sillä eläkeaikainen työskentely on yleistynyt. Omaisuustulot ja muut tulonsiirrot eivät kuulu tämän laskelman piiriin. Niiden merkitys on kuitenkin monen henkilön kannalta huomattava. Arvion mukaan bruttotulo oli prosenttia korkeampi, mikäli mukana olisivat myös omaisuustulot. Laskelman keskeinen tulos on, että eläkkeensaajan verotus on tarkastelujaksolla keventynyt 3 prosenttiyksikköä. Lakisääteiset eläkkeet ovat kasvaneet, ja verotuksen keventyminen on osaltaan parantanut käteen jäävien tulojen kasvua. Eläkkeensaajien väestöosuus ja verotus vaihtelevat alueittain. Itäisen Suomen maakunnissa on maakunnan väestöön suhteutettuna eläkkeensaajia lähes 30 prosenttia, kun Etelä-Suomessa Uudellamaalla osuus on 19 prosenttia. Toinen tulos liittyy toimeentuloon. Eläkkeensaajan keskimääräinen toimeentulo on säilynyt tässä mitatulla tavalla kohtuullisesti eläkeaikana. Tulotaso säilyy myös hintataso huomioiden. Tätä on tarkastelujaksolla vahvistanut verotuksen keventyminen. Kaikilla eläkkeensaajilla ei mene yhtä hyvin. Joukkoon kuuluu myös pienituloisia, joiden eläke ei ole kehittynyt samaan tapaan kuin keskimäärin. Kolmas tulos liittyy toimeentulon muutokseen eläkkeelle siirryttäessä. Bruttokorvaussuhde on vanhuuseläkkeelle siirtyvillä ollut jo jonkin aikaa 67 prosentin tasolla. Progressiivisen verotuksen ansiosta nettokorvaussuhde nousee 76 prosenttiin. Korvaussuhde vaihtelee eläkkeelle siirtyneiden joukossa varsin paljon. Vuoden 2010 jälkeen kunnallisverotus on kiristynyt edelleen. Toisaalta varsinkin pienten eläkkeiden verotusta on edelleen kevennetty vuosina Takuueläkkeen voimaantulo vuonna 2011 on myös osaltaan parantanut pienten eläkkeiden saajien asemaa.
8 ABSTRACT This review presents new calculations on the taxation of Finnish pension recipients in The calculations comprise nearly 1.3 million retirees, with a separate review of all new retirees per year. The subjects used in this review are the same as those used in Report 04/2011 of the Finnish Centre for Pensions, a comprehensive study of the livelihood of pensioners in terms of gross income. Although based on an extensive group of people, the results of the current review are not statistical figures. The calculations are based on statutory pensions that an individual receives in the form of earnings-related or national pension. The calculations also include earnings for which pension accrues, since gainful employment during retirement has become increasingly common. Capital income and other income transfers are not included in the scope of these calculations. However, their importance is considerable for many retirees. According to estimates, the gross income for the review period was per cent higher when capital income was included in the calculations. The central result of the calculation is that the taxation of pensioners has become lighter by 3 percentage points. In addition to rising statutory pensions, lighter taxation has resulted in a higher income in hand. The population share and taxation of pensioners varies regionally. In proportion to the number of inhabitants, nearly 30 per cent of the inhabitants of the provinces in eastern Finland are pension recipients, while the equivalent figure for Uusimaa in southern Finland is approximately 19 per cent. Another result of the calculations regards livelihood. The average retiree livelihood has remained reasonable during the retirement period when measured in this way. The income level has also persisted in relation to price level, a phenomenon that has been reinforced during the review period by lighter taxation. However, not all pension recipients are as well off. Some are low-income people, whose pension has not developed in line with average pensions. The third result that springs from this review concerns income changes at retirement. For some time, the gross replacement ratio for individuals retiring on old-age pension has been at a 67-per-cent level. Due to progressive taxation, the net replacement ratio rises to 76 per cent. The replacement ratio varies a good deal among new retirees. Since 2010, municipal taxation has become increasingly stringent. On the other hand, taxation of low pensions in particular has continued to ease up in For its own part, the introduction of the guarantee pension in 2011 has also improved the situation of lowpension retirees.
9 SISÄLTÖ 1 Johdanto Aiemmin tutkittua Veromalli ja aineisto Aineisto ja käsitteet Henkilöjoukko Bruttotulot ja -eläkkeet Bruttotulot ja eläketaso Tulonjako ennen verotusta...22 Eläketaso maakunnittain Nettotulot ja -eläkkeet Nettotulot Veroaste...27 Tulonjako verotuksen jälkeen Toimeentulo eläkeaikana...32 Tulojen muutos eläkkeelle siirryttäessä Arvio laskelman ulkopuolelle jäävien tuloerien ja vähennysten merkityksestä Päätelmiä Lähteet Liitteet...43
11 Lakisääteisten eläkkeiden verotus Suomessa vuosina Johdanto Tässä raportissa tarkastellaan eläkkeensaajien verotusta vuosina Tarkasteltavalla ajanjaksolla eläkkeensaajien verotus on jatkanut keventymistään. Raportista saadaan uutta tietoa verotuksen keventymisen merkityksestä suureen yksilötason rekisteriaineistoon aineistoon perustuen. Tilastojen perusteella tiedetään tarkasti lakisääteisten eläkkeiden bruttomäärä sekä eri puolilla Suomea maksettavan eläkkeen määrä (Tilasto Suomen eläkkeensaajista 2010). Verotuksen huomioon ottaminen muuttaa tätä kuvaa jonkin verran. Laskelma kohdistuu lakisääteisen eläk keen verotukseen, jotta nähdään paljonko eläkkeensaajan käyttöön jää verotuksen jälkeen. Osa eläkkeensaajista työskentelee eläkkeen rinnalla tai joka tapauksessa eläkkeellesiirtymisvuotensa aikana. Mukana on myös tämä työansioihin perustuvan ansion verotus, joten voidaan puhua eläkkeensaajien verotuksen kokonaisuudesta. Tieto on kiinnostavaa ja voi auttaa päätöksentekijöitä arvioimaan eläke- ja verojärjestelmän toimivuutta käteen jäävien tulojen kautta. Tämän raportin tulokset eivät kuitenkaan ole tilastolukuja. Verotilastoihin verrattaessa luvut (verokertymä) ovat jonkin verran matalammat (Verohallinto ). Verottajan mukaan vuonna 2010 eläkkeensaajan maksoivat veroja noin 3,6 miljardia euroa 1, kun tässä laskelmassa verotulot ovat noin 3 miljardia euroa. Tulosten ero viralliseen tilastoon syntyy erilaisista eläkkeensaajiin ja heidän tuloihinsa liittyvistä käsitteistä. Tämän raportin tulokset rinnastuvat Eläketurvakeskuksen (Knuuti ja Ritola 2012; Mielonen 2011) sekä Veronmaksajien (Kirkko-Jaakkola 2011) julkaisemiin esimerkkilaskelmiin. Esimerkkilaskelmat tarjoavat yhdenlaisen kuvan verojärjestelmästä, mutta niiden perusteella lukija jää usein kysymään, miten hyvin valitut tapaukset edustavat todellisuutta. Tässä raportissa tuodaan todellisten henkilöiden kautta uusia näkökulmia verotuksen kohtaantoon sekä osoitetaan eläkkeiden jakauman merkitys. Käytännön syistä eläkkeensaajien joukkoa on rajoitettu. Mukana ovat Suomessa maksettavat eläkkeet henkilöille, joilla on maksussa omaan työuraan perustuva eläke. Ulkopuolelle jäävät pelkkää perhe-eläkettä saavat, osa-aikaeläkeläiset sekä SOLITA-eläkkeensaajat. 2 Perhe-eläkettä maksetaan huomattavalle henkilöjoukolle, joista tässä siis ovat mukana ne, joille maksetaan myös omaan työuraan perustuvaa eläkettä, eli valtaosa. Raportin aluksi on kirjallisuuskatsaus eläkkeensaajien verotukseen ja toimeentuloon liittyvään tutkimukseen. Luvussa 3 esitellään Eläketurvakeskuksen veromalli, verosäännöt sekä aineisto. Luvussa kuvaillaan myös henkilöjoukon eli noin 1,2 miljoonan eläkkeensaajan piirteitä. Luvuissa 4 ja 5 esitellään laskelman perustulokset bruttotulojen sekä nettotulojen osalta. Niissä esitetään tulokset sekä eläkkeensaajien joukossa että eläkkeelle siirtyneiden osalta. Maakuntakohtaisia tuloksia esitellään sekä brutto- että nettolukuina. Toimeentulotarkastelu painottuu lukuun 5. Tulokset eivät kuvaa eläkkeensaajan tulojen kokonaisuutta, sillä ei ole tiedossa henkilön saamia kaikkia tuloeriä, kuten omaisuustuloja. Myös joitain verotuksen hyvityksiä jää ulkopuolelle. Luvussa 6 esitetään arvio bruttotulojen tasolla siitä, mikä merkitys muiden tuloerien ja hyvitysten mukaan ottamisella voisi olla. Raportin viimeisessä luvussa esitetään päätelmät saaduista tuloksista. 1 Ilman pääomatuloista maksettuja tuloveroja (268 milj. ). 2 Tämän raportin henkilöjoukko on sama kuin ETK:n raportissa 04/2012, jossa tarkastellaan eläkkeensaajien toimeentuloa laajemmin.
12 10 ELÄKETURVAKESKUKSEN KESKUSTELUALOITTEITA 2 Aiemmin tutkittua Laesvuori (2006) on tarkastellut brutto- ja nettoeläketulojen muutosta vuosina Eläkkeiden indeksiturva selittää Laesvuoren mukaan noin 60 prosenttia nimellisestä bruttoeläkkeiden kasvusta ja loput eläkeläisryhmän rakenteen muutoksista. Bruttoeläkkeiden kasvu vastasi palkkojen keskimääräistä kehitystä. Eläkeverotuksen palkkoja pienempien veronkevennysten vuoksi nettoeläkkeet nousivat kuitenkin palkkatasoa hitaammin. Tarkastellulla ajanjaksolla eläkeläisten tuloista keskimäärin 90 prosenttia oli eläkkeitä. Muiden kuin eläke tulojen osuus eläkeläisten bruttotuloista oli hieman yli 11 prosenttia vuonna 2004, joista 75 prosenttia oli pääomatuloja, lähinnä osinko- ja vuokratuloja sekä luovutusvoittoja. Tuominen, Nyman ja Lampi (2011) toteavat, että työeläkkeen merkitys lakisääteisessä eläketurvassa on noussut eläketason paranemisen myötä 2000-luvulla. Työeläkkeen osuus omaeläkkeestä on noussut 78 prosentista 87 prosenttiin vuosien aikana. Samalla kansaneläkkeen osuus on vähentynyt 20 prosentista 12 prosenttiin. Lisäksi keskimääräinen omaeläke kasvoi ajanjakson aikana reaalisesti noin neljänneksellä. Kansaneläkkeen taso korotukset sekä kuntaluokituksesta luopuminen (2008) nostivat kansaneläkettä 12 prosenttia. Työeläkeindeksi nousi 7 prosenttia samana ajanjaksona luvulla eläkeikäisten TEL-indeksi nousi sen sijaan täyttä kansaneläkettä enemmän. Maakunnittain tarkasteluna keskimääräinen kokonaiseläke vaihtelee usealla sadalla eurolla. Veronmaksajain keskusliitto on julkaissut säännöllisesti raportteja palkka- ja eläketulon verotuksesta Suomessa. Laskelmat ovat esimerkkipohjaisia ja pyrkivät kuvaamaan järjestelmän toimintaa. Kirkko-Jaakkola (2010) Veronmaksajien Keskusliitosta tarkasteli eläketulon verotusta 2000-luvulla, siinä tapahtuneita muutoksia ja eläkkeen ostovoiman kehitystä esimerkkitasolla. Raportissa tarkastellaan tuloverotuksen lisäksi eläkkeiden indeksikorotuksia. Kirkko-Jaakkolan (2011) mukaan veronkevennykset ovat olleet merkittävin tekijä eläkkeensaajien ostovoiman kasvussa. Vuosien 2000 ja 2011 välisenä ajanjaksona veroprosentit laskivat 3,7 8,5 prosenttiyksikköä työeläkkeensaajien keskuudessa. Erityisen paljon eläkkeen ostovoima parani vuonna 2009 indeksitarkistusten, alhaisen inflaation ja veronkevennysten takia. Tämän jälkeen inflaatio voimistui ja on pienentänyt ostovoimaa. Laesvuori (2009) toteaa vuoden 2009 työeläkeindeksin tarkistuksen eläkkeisiin olleen poikkeuksellisen suuri, viisi prosenttia, joka johtui edellisen vuoden voimakkaasta inflaatiosta. Kurjenoja (2009) toteaa veronkevennyksien tukeneen työeläkkeensaajan ostovoiman kasvua merkittävästi 2000-luvulla. Lähes 70 prosenttia täyttä työeläkettä saavan eläkeläisen ostovoiman kasvusta on tullut tuloveron kevennyksistä. Kurjenojan laskelmien mukaan täyttä työeläkettä saavien eläkeläisten ostovoima on kasvanut lähes 20 prosenttia vuosien 2000 ja 2009 välisenä aikana. Kotitalousvähennys on noussut myös eläkkeensaajien suosioon, ja eläkeläisten osuus verovähennyksen saajista onkin noussut yli neljännekseen (Lith 2011). Remonttitöiden osuus oli 80 prosenttia, kotitaloustöiden 17 prosenttia ja hoiva- ja hoitotöiden kolme prosenttia. Kotitalousvähennystä käyttivät eniten keski- ja hyvätuloiset. Vuonna 2010 eläkeläisten hakema kotitalousvähennys oli keskimäärin alhaisempi (865 euroa) kuin palkansaajilla (1 200 euroa) tai elinkeinonharjoittajilla (1 200 euroa). Omalta osaltaan eläkeläiset työllistävät työikäistä väestöä.
13 Lakisääteisten eläkkeiden verotus Suomessa vuosina Määttänen (2006) tarkasteli vapaaehtoisen eläkevakuutussäästämisen ja sen verotuksen vaikutusta eläkkeelle siirtymiseen. Ikääntyviin (50 75-vuotiaat) painottuvassa tutkimuksessa todetaan, että maksimoidakseen eläkevakuutussäästämisen verojen jälkeisen tuoton, eläkevakuutetun olisi kannattanut nostaa useimmiten vapaaehtoiset eläkkeensä ennen lakisääteisen eläkkeen alkamista. Määttänen toteaa, että useimpien eläkevakuutussäästäjien vakuutussäästö on suhteellisen pieni verrattuna lakisääteisten eläkkeiden pääoma-arvoon. Verotuksen aiheuttama taloudellinen kannustin aikaistaa työelämästä poistumista voi tällöin olla hyvin pieni suhteessa menetettyihin ansiotuloihin. Tulevaisuudessa vapaaehtoiset eläkkeet saattavat olla suurempia. Nykyinen pääomatulojärjestelmä on kuitenkin työntarjonnan suhteen täysin neutraali. Tutkimuksen mukaan vapaaehtoisilla eläkevakuutuksilla ei ole vaikutusta ainakaan verotuksellisista syistä eläkkeelle siirtymisen ajankohtaan. Hakola ja Määttänen (2009) ovat tutkineet mikrosimulaatiomallilla eläke- ja verojärjestelmän muutosten vaikutuksia työntarjontaan ja eläkkeelle siirtymiseen. Tuloverotuksen osalta tarkasteltiin kahta vaihtoehtoista uudistusta, joissa ansiotuloverotusta kevennetään 10 prosenttia. Kevennys suunnataan joko kaikille yli 63-vuotiaille tai vain niille, jotka saavat yhtä aikaa eläke- ja palkkatuloa. Ensimmäinen vaihtoehto lisää työntarjontaa ja on samalla valtiontalouteen liittyviltä vaikutukseltaan lähes neutraali, mutta toinen vaihtoehto vähentää verotuloja selvästi. Knuuti (2008) on kuvannut esimerkkilaskelmien avulla eläkeläisen palkkatulon verotusta, kun eläkkeellä oleva henkilö alkaa saada myös palkkatuloja eläkkeen ohessa. Tulosten mukaan verotus on lähes aina kevyempää silloin, kun verotettava tulo muodostuu eläkkeen ja palkan yhdistelmänä verrattuna siihen, että sama tulo olisi vain eläke- tai palkkatuloa. Eläkkeen ja palkkatulon yhteisverotus muodostuu kevyemmäksi, koska tällöin henkilö saa hyödyn sekä valtion eläketulovähennyksestä että valtion ja kunnan ansiotulovähennyksestä. Tässä mielessä eläkkeensaajan verokannustimet työntekoon ovat kohtuullisen hyvät. Todellisessa elämässä kuitenkaan harva pystyy optimoimaan verotustaan tätä kautta, vaan kokee henkilökohtaisen verotuksen kiristyvän kun alkaa saada palkkatuloa eläketulon rinnalla. Kirkko-Jaakkola (2010) on esittänyt vastaavanlaisia esimerkkilaskelmia. Rantala (2011) tutki eläkeläisten toimeentuloa vuosina Tutkimusaineistona käytettiin Tilastokeskuksen tulonjakotilastoa. Rantalan mukaan eläkeläisten ostovoima on 2000-luvulla kasvanut yhteensä noin neljänneksellä. Suhteessa ammatissa toimiviin eläkeläisten toimeentulo on vaihdellut 70 ja 74 prosentin välillä. Eläkeläiskotitalouksien toimeentulosta 70 prosenttia muodostuu työ- tai kansaneläkkeestä. Vuonna 2009 työeläkkeen osuus bruttotulosta oli 61 prosenttia ja kansaneläkkeen 9 prosenttia. Pääomatulojen osuus eläkeläisten tuloista on noin 8 prosenttia, ja jos siihen otetaan mukaan laskennallinen asuntotulo, muodostavat pääomatulot noin viidenneksen kaikista eläkkeensaajan tuloista. Rantalan mukaan ansiotulojen ja muiden tulonsiirtojen rooli on eläkeläiskotitalouksille melko vähäinen. Eläkeläiskotitalouksien maksamien verojen ja maksujen osuus bruttotuloista oli tutkimuksen mukaan noin 15 prosenttia vuonna Eläkkeiden rakenne on muuttunut ajanjaksolla ; työeläkkeen osuus on noussut 56:sta 61 prosenttiin ja kansaneläkkeen osuus laskenut 13:sta 9 prosenttiin. Työeläkejärjestelmän merkityksen kasvu ja toisaalta kansaneläkkeen merkityksen väheneminen sekä erilaiset rakenteelliset muutokset ovat osasyitä sille, että eläkeläiskotitalouksien toimeentulo on reaalisesti noussut. Tutkimuksen mukaan pienituloisilla eläkeläisillä korostuu kansanelä-
14 12 ELÄKETURVAKESKUKSEN KESKUSTELUALOITTEITA ke, keskituloisilla työeläke ja suurituloisilla omaisuustulot (erityisesti muut omaisuustulot kuten korko- ja osinkotulot). Työeläke muodostaa toimeentulosta alle puolet tässä ryhmässä. Rantala ja Suoniemi (2010) tarkastelivat millaisia muutoksia henkilön tuloissa ja tulorakenteessa tapahtui työstä eläkkeelle siirtymisen yhteydessä vuosina Tutkimusaineistona käytettiin Tilastokeskuksen tulonjaon kokonaisaineistoa. Tulosten mukaan 2000-luvun alussa työstä eläkkeelle siirtyneiden korvaussuhteen mediaani oli bruttotuloista laskettuna noin 60 prosenttia. Rantalan ja Suoniemen (2011) mukaan toimeentulo ei eläkkeelle siirryttäessä merkittävästi muutu. Valtaosalla tulot säilyivät ennallaan, laskivat korkeintaan kolmanneksella tai jopa nousivat. Eläkeaikainen toimeentulo muodostuu monesta palasesta, ja pääomatulot sekä puolison ansio- ja eläketulot tasaavat eläkkeelle siirtymisestä johtuvaa tulotason muutosta. Kansainvälistä vertailutietoa eläkkeensaajien verotuksesta on niukasti. OECD seuraa erilaisilla indikaattoreilla muun muassa sosiaalista kestävyyttä. Yksi tapa verrata eri maita ovat esimerkkilaskelmat. Tyypillisiin työuriin perustuvat laskelmat ovat esimerkkilaskelmien perusvälineistöä, joilla voidaan arvioida eri maiden järjestelmiä samalta viivalta. Eläkkeensaajien verotusta koskevat esimerkit kuvaavat keski- ja hyvätuloisen eläkkeensaajan tilannetta. Taulukosta 1 nähdään eräiden maiden veroaste. Lukujen perusteella veroaste vaihtelee varsin voimakkaasti. Keskituloisissa eläkkeensaajissa Tanska ja Ruotsi erottuvat muista varsin kireällä verotuksella. Suomi sijoittuu pohjois-eurooppalaiselle keskitasolle. Verotus kiristyy kaikissa maissa tulojen kasvaessa. Hyvätuloinen eläkkeensaaja maksaa useimmissa maissa eläkkeestään jo kolmanneksen veroa. Taulukko 1. Eläkkeensaajan veroaste eräissä maissa. Keskituloinen Hyvätuloinen Itävalta 22,6 26,7 Belgia 11,9 39,0 Tanska 33,7 36,9 Viro 5,0 14,2 Suomi 21,3 30,6 Ranska 10,5 16,1 Saksa 20,1 32,7 Kreikka 13,1 13,4 Italia 17,6 22,6 Luxemburg 22,5 25,1 Alankomaat 27,9 30,2 Norja 17,3 24,1 Ruotsi 27,5 31,0 Lähde: OECD (2011). OECD:n esimerkkilaskelman mukaan Suomen verotus on jonkin verran kireämpää kuin tässä raportissa saadut tulokset.
15 Lakisääteisten eläkkeiden verotus Suomessa vuosina Veromalli ja aineisto Eläketurvakeskuksella on eläkeläisten sekä palkansaajien verotuksen laskeva malli. Mallilla on laskettu yksittäisten esimerkkitapausten perusteella verotuksen vaikutuksia yksilön tuloihin. Mallissa operoidaan lakisääteisillä eläkkeillä sekä palkoilla. Tuloksia julkaistaan ETK:n julkaisusarjoissa (Knuuti ja Ritola 2012). Tarkempi kuvaus eri vuoden verolaista ja niiden muutoksista löytyy muun muassa Eläketurvakeskuksen kyseisen vuoden Kokonaiseläke-katsauksesta. Lakisääteisten eläkkeiden verotus määräytyy pääosin samoin kuin muidenkin ansiotulojen verotus. Eläketulon ja palkkatulon vero- ja maksurasite eroavat kuitenkin erilaisten verovähennysten ja sosiaalivakuutusmaksujen takia. Eläketulosta myönnetään eläketulovähennys. Palkansaaja saa puolestaan tulonhankkimisvähennyksen ja työtulovähennyksen sekä maksaa työeläkemaksua, työttömyysvakuutusmaksua sekä sairausvakuutuksen päivärahamaksua, jotka ovat vähennyskelpoisia verotuksessa. Tätä selvitystä varten mallia on laajennettu tavalla joka mahdollistaa siirtymisen yksittäisen henkilön laskennasta isojen väestöryhmien verotuksen laskentaan. Eläkkeensaajien joukko on poimittu ETK Kela-yhteistilastorekisteristä. Käytännössä henkilöjoukko on noin 1,2 miljoonaa henkilöä. Tietosisältöä on laajennettu kunnallisverotuksen osalta. Mukana on henkilön asuinkunta, joten kunnallisvero on voitu laskea jokaisen kohdalla tarkasti eikä keskiarvon avulla, kuten esimerkkilaskelmissa on tapana. Aineiston luonteesta johtuen mallia on jouduttu hieman yksinkertaistamaan, ja esimerkiksi invalidivähennystä ei huomioida. Malli olettaa lisäksi kaikkien henkilöiden kuuluvan evankelisluterilaiseen kirkkoon, ja kirkollisverona käytetään laskentavuoden keskimääräistä kirkollisveroa. 3 Eläkkeensaajien verotuksen kannalta kunnallisverotuksen merkitys on suurin, koska valtionverotus kohdistuu käytännössä vasta yli euron suuruisiin kuukausieläkkeisiin. Kunnallisverotuksen muutoksilla on näin ollen suurempi vaikutus pieniin ja keskimääräisiin eläkkeisiin kuin valtionverotuksen muutoksilla. Kurjenoja (2009) toteaa, että veronalaisia tuloja saaneista eläkeläisistä 70 prosenttia on saanut kunnallisverotuksen eläketulovähennyksen ja 34 prosenttia perusvähennyksen. Valtion ansiotuloverotuksella pystytään sääntelemään sen sijaan paremmin suurempituloisten eläkkeensaajien verotusta (Kirkko-Jaakkola 2011). Työmarkkinoiden keskusjärjestöjen saavuttaman tulopoliittisen sopimuksen mukaan sovittiin ansiotuloverotuksen keventämisestä vuosille , mihin myös hallitus sitoutui (Valtioneuvoston tiedote 383/2004; Valtion talousarvioesitykset 2005). Tämän seurauksena varsinkin eläketulojen verojen keventäminen jatkui aina vuoteen 2009 saakka, jonka jälkeen vuonna 2010 eläkkeiden verotusta alettiin jälleen hieman kiristää. Jokavuotisia verotoimenpiteitä ovat olleet valtionverotuksen tuloveroasteikon tulorajojen muuttaminen ja normaalit inflaatiotarkistukset. Seuraavassa luetellaan niin sanotuista normaaleista veron tarkastuksista poikkeavat toimenpiteet. 3 Tilastokeskuksen väestörakennetilaston mukaan kirkkoon kuuluminen on Suomessa tarkastelujaksolla alentunut. Vuonna 2005 Suomen evankelisluterilaiseen kirkkoon kuului 84 prosenttia väestöstä, kun vuonna 2010 osuus oli laskenut 78 prosenttiin. Uskontokuntiin kuulumattomien osuus on vastaavalla jaksolla noussut 14 prosentista 19:ään.
16 14 ELÄKETURVAKESKUKSEN KESKUSTELUALOITTEITA Vuonna 2006 otettiin käyttöön uusi valtionverotuksen ansiotulovähennys, jonka avulla toteutettiin sellaiset ansiotuloverotuksen kevennykset, jotka siihen saakka toteutettiin kunnallisverotuksen ansiotulovähennystä kasvattamalla. Vuonna 2007 poistettiin tuloveroasteikon toinen tuloluokka ja tuloveroasteikko muuttui neliportaiseksi. Vuoden 2008 alusta eläketulon verotusta kevennettiin huomattavasti palkkatuloon nähden korottamalla valtionverotuksen eläketulovähennystä. Vuoden 2007 täyden valtion eläketulovähennyksen määrän laskemiseksi käytettävä kerroin oli 2,22, jota korotettiin 3,53:een. Samalla valtionverotuksen eläketulovähennyksen poistumaprosentti vähennettiin 70 prosentista 53 prosenttiin. Uudistuksen ansiosta eläketulon veroaste oli kaikilla tasoilla enintään palkansaajan veroasteen suuruinen, kun verrattiin yksinäisen eläkkeensaajan ja yli 53 vuotta täyttäneen palkansaajan verotusta. Tätä ennen eläkkeensaajan verotus pakolliset sosiaalivakuutusmaksut mukaan lukien oli kireämpää kuin palkansaajalla. Vähennys on sidottu kansaneläkkeen täyteen määrään ja valtion tuloveroasteikon alarajaan. Lisäksi vuoden 2008 alusta tuli voimaan kansaneläkelain kokonaisuudistus, jonka yhteydessä luovuttiin kuntien kalleusryhmistä. Tämän ansiosta henkilön asuinkunta ei enää vaikuttanut kansaneläkkeen määrään. Samassa yhteydessä kansaneläkkeisiin tehtiin 20 euron kuukausikorotus. Vuonna 2009 eläketulon verotusta kevennettiin edelleen korottamalla valtionverotuksen eläketulovähennyksen laskemiseksi käytettävää kerrointa 3,78:een. Samalla valtion eläketulovähennyksessä käytettävää poistumaprosenttia pienennettiin edelleen 46 prosenttiin. Vuoden 2009 alusta myös puolison eläketulovähennys kunnallisverotuksessa korotettiin yksinasuvan vähennyksen tasolle, jolloin yksinasuvan ja puolisoiden verotuksessa ei ollut enää eroa. Valtionverotuksen työtulovähennys otettiin käyttöön vuonna 2009, jolloin se korvasi valtionverotuksen ansiotulovähennyksen. Työtulovähennyksen enimmäismäärä oli 600 euroa. Vuonna 2010 eläkkeiden valtionverotusta alettiin edellisvuosista poiketen kiristää pienentämällä täyden eläketulovähennyksen määrää. Toisaalta valtionverotusta kevennettiin sekä eläke- että palkkatulojen osalta tuloveroasteikon muutoksilla. Kaikkia veroprosentteja alennettiin 0,5 prosenttiyksiköllä ja lisäksi asteikon kaikkien tuloluokkien tulorajoja korotettiin. Kunnallisverotuksen eläketulovähennys ulotettiin korkeampiin tuloluokkiin edellisvuoteen nähden pienentämällä eläketulovähennyksen poistumaprosenttia 62 prosentista 56 prosenttiin. Lisäksi kunnallisverotusta kevennettiin nostamalla vuodesta 1991 saakka samana pysynyt täyden perusvähennyksen määrä eurosta euroon ja valtionverotuksen työtulovähennyksen enimmäismäärää korotettiin 50 eurolla 650 euroon. Aineisto ja käsitteet Käytettävissä oleva aineisto perustuu Arek Oy:n ansaintarekisteriin, jossa on monipuoliset tiedot henkilön työsuhdehistoriasta sekä ansioista. Mukaan on otettu työsuhteet sekä henkilöön liittyviä taustatietoja muun muassa ikä ja sukupuoli. Työsuhdetiedot koskevat yksityisen sekä julkisen sektorin työ- ja palvelussuhteita sekä yrittäjäsuhteita. Käytössä on lisäksi lakisääteisiä eläkkeitä koskevia tietoja, jotka perustuvat ETK Kela-yhteistilastorekisteriin. Rekisterin perusteella voidaan seurata vuosittain maksussa olevia työ- ja kansaneläkkeitä henkilötasolla.
17 Lakisääteisten eläkkeiden verotus Suomessa vuosina Keskeiset käsitteet Työhön, eläkkeeseen ja kokonaistuloihin liittyvät määritelmät perustuvat käytössä olevaan aineistoon. Ne eivät kaikin osin vastaa esimerkiksi Tilastokeskuksen käyttämiä määritelmiä. Työllinen Työllisellä tarkoitetaan tässä yhteydessä eläkevakuutettua. Eläkevakuutettu on henkilö, jolla on vuoden aikana ollut jonkin eläkelain 4 alaista työskentelyä. Eläke Eläke tarkoittaa vuoden vaihteessa (31.12.) maksussa olevaa omaa kokonaiseläkettä. Tarkastelussa mukana olevalla henkilöllä täytyy olla omaeläke, mutta sen lisäksi mukaan otetaan myös perhe-eläkkeet. Maksussa oleva eläke on bruttomääräinen kuukausieläke ( /kk). Eläkkeen tason lisäksi rekisterissä on tieto maksajasektorista ja eläkelajista. Alkaneen eläkkeen ja eläkkeelle siirtyneen välillä on ero siten, että vuoden aikana alkaneita eläkkeitä on enemmän kuin mitä vuoden lopussa on maksussa. Osa eläkkeistä alkaa ja päättyy vuoden sisällä, nämä eivät ole tässä mukana. Lisäksi henkilöllä voi alkaa vuoden aikana useampi kuin yksi eläke. Eläkkeelle siirtyneeksi luokitellaan tässä henkilö, jolla on vuoden lopussa voimassa oleva omaeläke, eikä hänellä ole ollut mitään eläkettä maksussa kahtena aikaisempana vuodenvaihteena. Vanhuuseläkkeitä ovat varsinainen vanhuuseläke sekä varhennettu vanhuuseläke. Maatalouden erityiseläkkeitä ovat luopumis- ja sukupolvenvaihdoseläkkeet. Työkyvyttömyyseläkkeitä ovat osatyökyvyttömyyseläke, täysi työkyvyttömyyseläke, kuntoutustuet sekä yksilöllinen varhaiseläke. Työttömyyseläke on itsenäinen eläkelaji. Perheeläkkeitä ovat lapseneläke ja leskeneläke. Ansiot/palkka Ansioiksi luetaan henkilön työstään saama korvaus, josta palkansaajan työeläkemaksua ei ole vähennetty. Tässä tapauksessa käytössä on eläkettä kartuttavat ansiot, joita henkilö voi saada eläkkeellesiirtymisvuonna ja/tai työskennellessään eläkkeen rinnalla. Raportissa kaikki ansiot on määritelty palkkasaataviksi nettomääriä laskettaessa. Tämä aiheuttaa tuloksiin hieman epäsuhtaa, koska yrittäjän eläkemaksua ei vähennetä verona, kuten palkansaajan tapauksessa tehdään. Lisäksi yrittäjä ei saa tulonhankkimisvähennystä, joka myönnetään vain palkkatulosta. Omaisuustulot Omaisuustuloja ovat vuokra-, korko- ja osinkotulot, omaisuuden veronalainen luovutusvoitto ja yksityiseen vakuutukseen perustuvat eläkkeet ja muut omaisuustulot. Osinkotuloihin sisältyy sekä verottomat että veronalaiset osinkotulot ja osuuspääoman korot. Lisäksi omaisuustuloihin sisältyvät lähdeveronalaiset korkotulot sekä verovapaat korkotulot ulkomailta. Osana omaisuustuloja on yksilöllinen eläkevakuutus. Vapaaehtoisten eläkevakuutusten verotus siirtyi ansiotuloverotuksesta pääomatuloverotuksen piiriin vuoden 2005 alusta. Vanhojen eläkevakuutusten (otettu ennen ) osalta se eläkkeen osa, joka on kertynyt en- 4 TEL, LEL, TaEL, MEL, VaEL, KuEL, YEL, MYEL, Kela, Ahvenanmaan maakuntahallitus, KiEL ja SP. Vuodesta 2007 alkaen TEL, LEL ja TaEL muodostavat TyEL:n, Työntekijän eläkelain.
18 16 ELÄKETURVAKESKUKSEN KESKUSTELUALOITTEITA nen vuoden 2006 alkua maksetuista maksuista ja pääomalle kertyneestä tuotosta, verotetaan ansio tulona. Tässä laskelmassa omaisuustulot eivät ole mukana, mutta niiden vaikutusta arvioidaan Tilastokeskuksen aineistolla. Kokonaistulot Kokonaistulot muodostuvat henkilön palkkatulosta sekä lakisääteisestä eläketulosta tarkasteluvuonna. Kotitalousvähennys Kotitalousvähennys on verotuksessa tehtävä vähennys, jota voi saada kotona teetetystä työstä. Kotitalousvähennys on henkilökohtainen, eli samassa taloudessa asuvalle pariskunta voi saada kukin oma veroedun. Vähennykseen oikeuttaa tavanomainen kotitalous-, hoiva- tai hoitotyö sekä asunnon ja vapaa-ajan asunnon kunnossapito- ja perusparannustyö. Tulokymmenykset Tulonjakaumaa kuvataan karkeasti jakamalla suuruusjärjestykseen lajitellut eläkkeet kymmeneen tai muuhun yhtä suureen joukkoon, jolloin puhutaan tulokymmenyksistä. Prosenttipisteet jakavat eläkkeensaajien joukkoa myös muihin alajoukkoihin käytetyimpinä niistä pienituloisuutta kuvaavat alimmat prosenttipisteet P10 ja P25. Suurituloisia kuvaavat ylimmät prosenttipisteet P75 ja P90. Mediaani Suuruusjärjestyksessä olevien eläkkeiden tai tulojen keskimmäinen havainto (P50). Keskiarvo Eläkkeiden tai muun tulokokonaisuuden aritmeettinen keskiarvo. Työeläkeindeksi Eläkkeensaajan bruttoeläkkeen määrää muutetaan vuosittain työeläkeindeksillä. Indeksi lasketaan kuluttajahintojen sekä ansiotason muutoksen perusteella siten, että kuluttajanhintaindeksi saa painon 80 prosenttia ja ansiotasoindeksi 20 prosenttia. Sektori Työeläkejärjestelmässä yksityinen sektori tarkoittaa yksityisen sektorin (TEL, LEL, TaEL, MEL,YEL ja MYEL sekä vuodesta 2007 alkaen TyEL) eläkkeitä tai niiden mukaan vakuutettua työtä/ansiota. Julkiseen sektoriin luetaan VaEL, KuEL, Kelan toimisuhde-eläke, Ahvenanmaan maakuntahallituksen eläke, KiEL:n eläke ja Suomen Pankin eläke. Käytännössä henkilö voi saada eläkkeen useamman eläkelain mukaista eläkettä. Maakunta Aluetiedon (alueluokituksen) avulla voidaan tarkastella alueellisten erojen aluerakennetta. Tässä käytettävä alueluokitus perustuu tarkasteluvuonna voimassa olevaan Tilastokeskuksen alueluokitukseen. Vuosina tapahtuneista muutoksista lisätietoa saa Tilastokeskuksen käsikirjasta 28.
19 Lakisääteisten eläkkeiden verotus Suomessa vuosina Veronmaksukyvyn alentumisvähennys Harkinnanvarainen vähennys, joka annetaan, kun veronmaksukyky on olennaisesti alentunut esimerkiksi työttömyyden, sairauden tai elatusvelvollisuuden takia. Sairauden perusteella veronmaksukyvyn katsotaan alentuneen oleellisesti, jos henkilön ja hänen perheenjäsentensä yhteenlaskettujen sairauskulujen määrä on vähintään 700 euroa verovuonna ja samalla vähintään 10 prosenttia henkilön puhtaiden pääomatulojen ja ansiotulojen yhteismäärästä. Vähennys on enintään euroa. Pienet tulot otetaan huomioon veroasteikossa, joten työttömyyden johdosta pienentyneet tulot eivät voi olla vähennyksen saamisen edellytys, ellei työttömyyteen liity myös muita veronmaksukykyä olennaisesti alentavia tekijöitä. Invaliditeetti huomioidaan invalidivähennyksessä sekä eläkkeensaajan asema ja pienet tulot eläketulovähennyksessä, joten ne eivät yksinään voi olla vähennyksen myöntämisen edellytyksenä olevia erityisiä syitä. Henkilöjoukko Ensimmäistä kertaa eläkkeelle siirtyneiden määrä on 2000-luvun loppupuolella ollut kasvussa. Vuonna 2010 siirtyi runsaat henkeä työeläkkeelle. Taulukosta 2 nähdään eläkelajikohtaisesti eläkkeelle siirtyneet. Taulukko 2. Eläkkeelle siirtyneiden lukumäärä vuosina Vuosi Vanhuuseläkkeet Työkyvyttömyyseläkkeet Työttömyyseläke Maatalouden erityiseläkkeet Yhteensä Siirtyneiden määrän kasvu on seurannut väestön ikääntymisestä sekä eläkejärjestelmän voimaantulosta. Nämä tekijät ovat heijastuneet ennen kaikkea vanhuuseläkkeiden määrän kasvuna. Valtaosa eläkkeensaajista on vanhuuseläkkeensaajia. Heidän osuutensa on tarkastelujaksolla kasvanut ja oli vuonna 2010 noin 76 prosenttia. Henkilötasolla jossain vaiheessa jokainen elossa oleva vanhenee vanhuuseläkkeensaajaksi. Taulukosta 3 nähdään myös, että työkyvyttömyyseläkkeensaajien joukko on ollut jokseenkin vakaalla tasolla. Työttömyyseläkkeet ovat poistuva etuus. Ennen vuotta 1950 syntyneille niitä on myönnetty vielä vuoden 2011 loppuun saakka. Käytännössä työttömyyseläkkeelle ei ole siirrytty enää vuoden 2009 jälkeen. Jo pitkään jatkunut rakennemuutos näkyy myös maatalouden erityiseläkkeissä, jotka ovat laskusuunnassa.
20 18 ELÄKETURVAKESKUKSEN KESKUSTELUALOITTEITA Taulukko 3. Eläkkeensaajat vuosina Vuosi Vanhuuseläkkeet Työkyvyttömyyseläkkeet Työttömyyseläke Maatalouden erityiseläkkeet Yhteensä Eläkettä maksava sektori kuvaa pääasiassa sitä, miten suuri osuus henkilön eläkkeessä on työ- ja kansaneläkkeellä. Työeläkkeestä tiedetään sektorin perusteella myös se mikä on julkisen ja yksityisen sektorin osuus. Kansaneläkkeen rooli on ollut pienenemään päin. Tämä tarkoittaa, että tarkastelujaksolla pelkkää työeläkettä saavien osuus on ollut kasvussa. Pelkkää kansaneläkettä saavien osuus on laskenut, mikä kuvastaa työeläkkeiden tason kasvua sekä pelkkää kansaneläkettä saavain poistumista kannasta. Pelkkää kansaneläkettä saavien osuus on tarkastelujaksolla laskenut prosenttiyksikön kuudesta viiteen. Työ- ja kansaneläkettä saavien osuus on laskenut 3 prosenttiyksikköä 45 prosentista 42:een. Pelkkää työeläkettä saavien osuus on noussut 53 prosenttiin. On kuitenkin hyvä huomata, että tarkastelujakson jälkeen on tullut voimaan takuueläke, joka tämän jaottelun perusteella luokiteltaisiin kansaneläkkeeksi. Eläkkeensaajien joukko painottuu luonnollisesti vanhempiin ikäluokkiin. Vuonna 2005 eläkkeensaajien ikä oli keskimäärin 69,2 vuotta. Vuonna 2010 se oli noussut 69,8 vuoteen. Vanhuuseläkkeensaajat ovat keskimäärin 74-vuotiaita. Eläkkeensaajat ovat aikaisempaa iäkkäämpiä ja heistä lähes puolet on yksinasuvia. Eläkkeensaajien osuus väestöstä maakunnittain Eläkkeensaajien väestöosuus vaihtelee varsin paljon eri puolilla Suomea. Etelä-Savossa ja Kainuussa jo vähintään kolmannes asukkaista on eläkeläisiä. Työikäisen väestön keskittyminen pääkaupunkiseudulle vetää Uudenmaan osuuden toistaiseksi matalalle. Koko maan tasolla eläkkeensaajia on noin 24 prosenttia väestöstä. Kuviosta 1 nähdään maakunnat 5, joissa ollaan koko maan tason ylä- ja alapuolella. Kartan perusteella Itä-Suomen tilanne kiinnittää huomiota. Väestörakenteen muutos on vasta toden teolla alkamassa tuoden mukanaan yhä enemmän vanhuuseläkeläisiä. Korkeimmillaan eläkkeensaajien osuus ylittää jo 30 prosenttia, ja osuuden arvioidaan tulevaisuudessa selvästi kasvavan. 5 Maakuntien väestö perustuu Tilastokeskuksen väestörakennetilastoon.
21 Lakisääteisten eläkkeiden verotus Suomessa vuosina Kuvio 1. Eläkkeensaajien osuus maakunnan väestöstä, %. 27 Alle koko Suomen keskiarvon Yli koko Suomen keskiarvon Työ eläkkeen rinnalla Vuodesta 2005 lähtien työskentely eläkkeen rinnalla ja uuden eläkkeen kartuttaminen 6 on lisääntynyt ja laajentunut (Kannisto 2008 ja 2010). Myös tämän tarkastelun perusteella näin on tapahtunut. Kun vuonna 2005 eläkkeen rinnalla työskenteli 5 prosenttia eläkkeensaajista, on osuus vuonna 2010 noussut lähes kahdella prosenttiyksiköllä. Valtaosa työskentelee vanhuuseläkkeen rinnalla. Vuonna 2010 heitä oli yli Työkyvyttömyyseläkkeen rinnalla työskentelee henkilöä ja osatyökyvyttömyyseläkkeen rinnalla Työttömyyseläkkeen rinnalla työskentelee henkilöä. Osatyökyvyttömyyseläkkeen rinnalla työskentelevien osuus on tarkastelujaksolla suhteellisesti kasvanut eniten (3,5 kertaistunut). Suhteellisesti tarkasteltuna osuudet eläkelajeittain olivat 15,5 prosenttia (työkyvyttömyyseläkkeiden saajat), 7,4 prosenttia työttömyyseläkkeensaajat) ja 4,3 prosenttia (vanhuuseläkkeiden saajat). Tarkastelujakso kattaa kuusi vuotta. Sen perusteella ei voida tehdä lopullisia päätelmiä siitä, miten pitkään eläkkeen rinnalla työskennellään. Erityisesti työkyvyttömyyseläkkeensaajien osalta luvut menevät alakanttiin. Vuoden 2010 loppuun mennessä keskimääräinen kesto kaikkien eläkelajien yli laskettuna oli 25 kuukautta ja mediaanilla mitattuna 19 kuukautta. Maantieteellisesti tarkasteltuna työskentely on suhteellisesti yleisintä rannikkoseudun ruotsinkielisissä kunnissa. 6 Vanhuuseläkkeen rinnalla työskentely kartuttaa uutta eläkettä 1,5 prosenttia vuodessa. Uusi eläke maksetaan 68-vuotiaalle.
22 20 ELÄKETURVAKESKUKSEN KESKUSTELUALOITTEITA 4 Bruttotulot ja -eläkkeet Bruttoeläkkeen kehitykseen vaikuttaa keskeisesti työeläkeindeksin kehitys, joka on valtaosalle eläkkeensaajista ainoa säännöllinen vuosittainen korotus. Henkilötasolla eläkettä korottavat myös muut tekijät. Puolison kuolema tuo useissa tapauksissa muassaan leskeneläkkeen. Henkilön oma eläke voi nousta, mikäli hän saa toiselta sektorilta uuden eläkkeen entisen lisäksi. Henkilö voi saada vanhuuseläkkeen rinnalla tehdystä työstä uuden eläkkeen vanhan lisäksi. Kansaneläkkeissä tapahtuu indeksitarkistusten lisäksi muutoksia, jotka käytännössä korottavat henkilön bruttoeläkettä. Tarkastelujaksolla on tapahtunut harkinnanvaraisia korotuksia sekä kuntien kalleusluokasta luopuminen vuonna Tässä ja seuraavassa luvussa tuloja raportoidaan keskilukujen lisäksi eräissä persentiilipisteissä, jotta saadaan parempi käsitys tulonjakauman ominaisuuksista. Bruttotulot ja eläketaso Eläkkeellesiirtyminen on myöhentynyt tarkastelujaksolla. Vanhuuseläkkeelle siirrytään entistä pidemmiltä työurilta. Tämä tarkoittaa myös korkeampia eläkkeitä. Taulukon 4 perusteella vuonna 2005 eläkkeelle siirtyneiden bruttotulot olivat keskimäärin euroa vuodessa (mediaani /v), kun vuoteen 2010 mennessä tulot olivat nousseet euroon (mediaani /v), eli lähes puolitoistakertaistuneet. Mediaanilla mitattuna nousu on ollut vielä nopeampaa. Taulukko 4. Eläkkeelle siirtyneiden bruttotulot, /v*. Vuosi P10 P25 Mediaani P75 P90 Keskiarvo * P10, P25, mediaani (P50), P75 ja P90 ovat persentiilirajoja. Kuukausieläkkeet ovat myös kasvaneet (taulukko 5). Vuonna 2005 siirtyneiden bruttoeläke oli keskimäärin euroa, kun vuonna 2010 se oli noussut euroon.
23 Lakisääteisten eläkkeiden verotus Suomessa vuosina Taulukko 5. Eläkkeelle siirtyneiden eläke, /kk*. Vuosi P10 P25 Mediaani P75 P90 Keskiarvo * P10, P25, mediaani (P50), P75 ja P90 ovat persentiilirajoja. Taulukon 6 perusteella eläkkeensaajien bruttotulot ovat kehittyneet jokseenkin suotuisasti. Keskiarvolla mitattuna bruttotulot vuonna 2005 olivat euroa vuodessa (mediaani ) ja vuonna 2010 ne olivat euroa (mediaani ). Tulot ovat viidessä vuodessa 1,2-kertaistuneet. Taulukko 6. Eläkkeensaajan bruttotulot, /v*. Vuosi P10 P25 Mediaani P75 P90 Keskiarvo * P10, P25, mediaani (P50), P75 ja P90 ovat persentiilirajoja. Eläkelajin mukaan tarkasteltuna (taulukko 7) huomataan, että työkyvyttömyys- sekä työttömyyseläkkeet ovat keskimääräistä matalampia ja vanhuuseläkkeet korkeampia. Eläkkeen rinnalla työskentely on lisääntymässä. Erityisesti vanhuuseläkkeen rinnalla tehdään töitä ja kartutetaan uutta eläkettä (maksetaan 68-vuotiaana). Taulukko 7. Eläkkeensaajan bruttotulot eläkelajin mukaan keskimäärin, /v. Eläkelaji Maat. erityiseläkkeet Työkyvyttömyyseläkkeet Työttömyyseläkkeet Vanhuuseläkkeet Yhteensä
24 22 ELÄKETURVAKESKUKSEN KESKUSTELUALOITTEITA Kaikkien eläkkeensaajien eläke on jonkin verran matalampi kuin eläkkeelle siirtyneiden. Taulukon 8 perusteella vuonna 2005 bruttoeläke oli keskimäärin euroa kuukaudessa (mediaani 990) ja vuonna 2010 keskimäärin euroa (mediaani 1 165). Taulukko 8. Eläkkeensaajien eläketaso, /kk*. Vuosi P10 P25 Mediaani P75 P90 Keskiarvo * P10, P25, mediaani (P50), P75 ja P90 ovat persentiilirajoja. Vuoden 2010 lukujen perusteella pienituloisia/pieniä eläkkeitä saivat alle 25 prosenttipisteen alapuolelle jäävät. Pieni eläke olisi tämän mukaan 885 euroa kuukaudessa. 7 Korkeatuloisessa päässä eläkkeiden jakaumaa huomio kiinnittyy yleensä ylimpää tulokymmenykseen. Taulukon 8 perusteella näin määritelty korkea eläke oli vähintään euroa kuukaudessa. Tulonjako ennen verotusta Kuviosta 2 nähdään eläkkeensaajien bruttotulot tulokymmenyksittäin esitettynä tulokymmenyksen osuutena kaikista tuloista. Kuvasta nähdään, että alimman desiilin saama tuloosuus on noin 4 prosenttia, kun se ylimmässä desiilissä on noin 23 prosenttia. Ylimmän desiilin tulo-osuus on viisinkertainen alimpaan verrattuna. Ylin tulodesiili saa saman eläketulon kuin neljä alinta tulodesiiliä eli 40 prosenttia eläkkeensaajista. Eläketulon jakauma on säilynyt jokseenkin ennallaan pidemmän aikaa. Kuvion 2 mukaan tulo-osuudet ovat varsin vakaat vuodesta toiseen. Ilmiö on myös pidemmältä aikaväliltä tarkasteltuna ollut samanlainen, joskin ylimmän desiilin osalta vaihtelua esiintyy (Kautto 2011). 7 Tilastokeskuksen palkkarakennetilaston mukaan 65 vuotta täyttäneiden tulot 50 prosentin köyhyysasterajalla ovat vuonna 2010 noin 980 euroa.
25 Lakisääteisten eläkkeiden verotus Suomessa vuosina Kuvio 2. Eläkkeensaajien bruttotulot* tulokymmenyksittäin (vuoden 2010 rahassa). % X IX VIII VII VI V IV III II I *Vuodesta 2008 alkaen eläketulo ei enää sisällä eläkkeensaajan asumis- ja hoitotuen osuutta. Eläketaso maakunnittain Kuntien määrä on tarkastelujaksolla selvästi vähentynyt kuntaliitosten myötä. Vuonna 2010 kuntien määrä oli 342, kun vuonna 2005 niitä oli yli 432. Maakuntataso on säilynyt paremmin ennallaan. Suomalaiset keskittyvät kaupunkikeskuksiin ja ylipäätään eteläiseen Suomeen, mikä näkyy myös eläkkeensaajien asuinmaakunnissa. Kuviosta 3a nähdään, että lähes 21 prosenttia eläkkeensaajista asuu Uudellamaalla. Pirkanmaa (8,9 prosenttia) ja Pohjois-Pohjanmaa (6,6 prosenttia) ovat seuraavaksi yleisimpiä eläkkeensaajien kotimaakuntia. Taulukosta 9 nähdään, että vuonna 2010 eläkkeensaajien keskieläke oli euroa kuukaudessa. Taulukon 9 perusteella suuressa osassa Suomea eläketaso on koko maan keskitasoa matalampi. Matalimmat eläkkeet maksetaan Etelä- ja Keski-Pohjanmaan maakunnissa ja Pohjois-Karjalan maakunnassa. Korkeimmat eläkkeet maksetaan Uudellamaalla, Ahvenanmaalla, Itä-Uudellamaalla ja Kymenlaaksossa. Euromäärillä suurimman ja matalimman maakuntaeläkkeen ero on 268 euroa kuukaudessa, jolloin verrataan Uudenmaan ja Keski-Pohjanmaan eläkkeitä.
26 24 ELÄKETURVAKESKUKSEN KESKUSTELUALOITTEITA Kuvio 3. Eläkkeensaajien jakaantuminen maakunnittain (a) ja eläke suhteessa koko maan keski eläkkeeseen (b), %. a) b) 3, % 6,6 1, % 100 % ,4 8,5 1,3 5,4 5,4 3, ,5 8,9 5,0 3,5 9,0 20,8 4,2 3,8 1,6 4,1 3, Taulukko 9. Eläkkeensaajien bruttoeläke Maakunta Eläke keskimäärin, /kk Koko Suomi Ahvenanmaa Etelä-Karjala Etelä-Pohjanmaa Etelä-Savo Itä-Uusimaa Kainuu Kanta-Häme Keski-Pohjanmaa Keski-Suomi Kymenlaakso Lappi Pirkanmaa Pohjanmaa Pohjois-Karjala Pohjois-Pohjanmaa Pohjois-Savo Päijät-Häme Satakunta Uusimaa Varsinais-Suomi 1 350
27 Lakisääteisten eläkkeiden verotus Suomessa vuosina Eläkkeiden tasoero maakuntien välillä johtuu monista tekijöistä. Matalan eläketason maakunnissa on jossain määrin enemmän työkyvyttömyyseläkkeitä (ks. liitetaulukko 1) kuin koko maassa keskimäärin. Eläkkeensaajien tulotaso bruttotasolla kehittyy pääasiassa indeksikehityksen perusteella. Kansaneläkkeissä on tarkastelujaksolla tapahtunut tasokorotuksia, jotka ovat olleet omiaan nopeuttamaan eläkkeiden kehitystä nopeammaksi kuin työeläkeindeksin perusteella voisi päätellä. Kokonaistulot ovat kasvaneet tarkastelujaksolla 1,21-kertaisesti. Maakuntakohtaisesti on havaittavissa (taulukko 10) lievää vaihtelua. Itä-Uudellamaalla kokonaistulot ovat kasvaneet parhaiten (1,24-kertaisiksi) ja hitaimmin Lapin sekä Kainuun maakunnissa (1,17-kertaisiksi). Suomen sisäisiä eroja tarkasteltaessa on hyvä huomata, että Etelä-Pohjanmaalla vuoden 2010 tulotaso ( /v) oli vasta noussut samalle tasolle kuin koko Suomen tasolla oltiin jo vuonna 2005 ( /v). Taulukko 10. Eläkkeensaajien kokonaistulot vuosina 2005 ja Maakunta Muutos Koko Suomi Ahvenanmaa Etelä-Karjala Etelä-Pohjanmaa Etelä-Savo Itä-Uusimaa Kainuu Kanta-Häme Keski-Pohjanmaa Keski-Suomi Kymenlaakso Lappi Pirkanmaa Pohjanmaa Pohjois-Karjala Pohjois-Pohjanmaa Pohjois-Savo Päijät-Häme Satakunta Uusimaa Varsinais-Suomi
Juha Knuuti ja Antti Mielonen. Kokonaiseläke 2010. Työeläke, kansaneläke ja verotus. Eläketurvakeskuksen katsauksia 2010:1
Juha Knuuti ja Antti Mielonen Kokonaiseläke 2010 Työeläke, kansaneläke ja verotus Eläketurvakeskuksen katsauksia 2010:1 Juha Knuuti ja Antti Mielonen Kokonaiseläke 2010 Työeläke, kansaneläke ja verotus